รักษาอาการสเตรปโธรท ป้องกันการแพร่ของโรคสเตรปโธรท บรรเทาอาการโรคสเตรปโธรท
อาการเจ็บคออาจเกิดได้จากหลายสาเหตุ และมักจะเกิดจากเชื้อไวรัส (เช่น โรคหวัด) ภูมิคุ้มกันของคุณสามารถจัดการกับการติดเชื้อแบบนี้ได้ ใช้เวลาหลายวันหรือหนึ่งสัปดาห์โดยไม่ต้องพบแพทย์ อาการอื่นๆ ต่อไปนี้ที่นอกจากเจ็บคออาจเป็นอาการติดเชื้อสเตรปโธรท  มีไข้—101 องศาฟาเรนไฮต์ (38.3 องศาเซลเซียส) หรือมากกว่า ต่อมน้ำเหลืองในคอบวม อ่อนเพลีย เป็นผื่นคัน ปวดศีรษะ คลื่นไส้หรืออาเจียน ต่อมทอนซิลบวมแดงหรืออักเสบและมีจุดขาว การรักษาโรคสเตรปโธรทนั้นไม่ยาก แต่ต้องใช้ยาที่แพทย์สั่ง ถ้าคุณอ่านอาการด้านบนแล้วคิดว่าตัวเองเป็นโรคนี้ คุณควรนัดพบแพทย์ การปล่อยไว้โดยไม่รักษาอาจทำให้เกิดโรคแทรกซ้อนร้ายแรงจากการติดเชื้อที่ลุกลาม  ไข้ดำแดง โรคไต ไข้รูมาติก ซึ่งอาจส่งผลต่อหัวใจ ข้อต่อ และระบบประสาท ในการตรวจร่างกาย แพทย์จะส่องตรวจคอและจับดูต่อมน้ำเหลืองที่คอ และอาจจะให้ทำการตรวจแบบที่เจาะจงขึ้นเพื่อสรุปว่าเป็นโรคสเตรปโธรทหรือไม่   การตรวจที่เร็วที่สุดที่แพทย์จะทำก็คือการตรวจแอนติเจนแบบทราบผลไว ซึ่งต้องทำการใช้ไม้พันสำลีป้ายลำคอ แม้ว่าจะได้รับผลตรวจภายในไม่กี่นาที แต่ก็ไม่ใช่วิธีที่เชื่อถือได้มากที่สุด ถ้าผลตรวจสเตรปโธรทเป็นลบ แพทย์อาจให้ตรวจวิธีต่อไป การตรวจเพาะเชื้อก็ต้องใช้ไม้พันสำลีป้ายลำคอเพื่อเก็บเนื้อเยื่อ แต่มันจะถูกส่งไปที่แล็บ 1-2 วัน เพื่อเพาะเชื้อดูว่ามีแบคทีเรียสเตรปโธรทเจริญเติบโตจากตัวอย่างเนื้อเยื่อหรือไม่ ถ้าผลตรวจออกมาพบว่าคุณเป็นโรคเจ็บคอสเตรปโธรท แพทย์จะสั่งยาปฏิชีวนะให้เป็นชุดเพื่อฆ่าเชื้อแบคทีเรีย ระยะเวลาที่ต้องกินยาจะต่างกันไป ขึ้นอยู่กับตัวยาที่สั่งจ่าย (ปกติจะสิบวัน) ยาปฏิชีวนะที่แพทย์มักจะสั่งจ่ายเพื่อรักษาโรคนี้คือเพนิซิลลิน (penicillin) และอะม็อกซีซิลลิน (amoxicillin)   ถ้าคุณมีอาการอาเจียนจากการป่วย แพทย์อาจให้ยาปฏิชีวนะโดยการฉีด คุณอาจกินยาต้านอาการอาเจียนพร้อมด้วยยาปฏิชีวนะตามปกติก็ได้ ถ้าคุณแพ้ยาปฏิชีวนะทั่วไป แพทย์สามารถสั่งจ่ายยาตัวอื่นแทนได้ เช่น เซฟาเลกซิน (cephalexin) อย่างเคเฟลกซ์ (Keflex), คลาริโธรไมซิน (clarithromycin) อย่างไบอะซิน (Biaxin), อะซิโธรไมซิน (azithromycin) อย่างซิโธรแมกซ์ (Zithromax), หรือคลินดาไมซิน (clindamycin) คุณอาจเริ่มมีอาการดีขึ้นภายใน 1-2 วันแรกที่กินยาปฏิชีวนะ แต่ถึงอย่างไรก็ควรกินยาให้ครบตามแพทย์สั่งจนกว่าจะหมด หากหยุดกินยาก่อนจะครบชุดอาจมีความเสี่ยงสูงที่จะกลับมาติดเชื้อได้อีก และยังทำให้แบคทีเรียที่เกิดใหม่นั้นดื้อยาปฏิชีวนะด้วย  อย่าลืมทำตามข้อแนะนำอื่นๆ ในการใช้ยาปฏิชีวนะด้วย เช่น ควรกินยาตอนท้องว่างหรือไม่ หลีกเลี่ยงแอลกอฮอล์ และระยะห่างระหว่างการกินแต่ละครั้ง  หากกินยาปฏิชีวนะอยู่ คุณสามารถกลับไปเรียนหรือทำงานได้โดยไม่เสี่ยงแพร่เชื้อให้คนอื่นหลังจากกินยาครบ 24 ชั่วโมงแล้ว เนื่องจากโรคสเตรปโธรทเป็นการติดเชื้อจากแบคทีเรีย คุณจึงไม่เพียงแต่เสี่ยงแพร่เชื้อให้คนรอบข้าง แต่ยังมีโอกาสติดเชื้อซ้ำอีกหลังจากหายแล้วด้วย โดยติดได้จากสิ่งของรอบกายที่มีเชื้อโรคอยู่ สิ่งสำคัญที่สุดคือต้องล้างมือบ่อยๆ ด้วยสบู่และน้ำอุ่น ถูสบู่อย่างน้อย 20 วินาที  พกเจลล้างมือที่มีแอลกอฮอล์ติดตัวไว้เผื่อเวลาที่ไม่สามารถล้างมือได้ ควรเลือกที่มีแอลกอฮอล์อย่างน้อย 60 เปอร์เซ็นต์ ถ้าคุณต้องสัมผัสปาก อย่างเช่นเวลาใช้ไหมขัดฟัน ควรล้างมือให้สะอาดทั้งก่อนและหลัง หากกินยาปฏิชีวนะมาอย่างน้อย 24 ชั่วโมงแล้ว ควรเปลี่ยนแปรงสีฟันเพราะมันได้สัมผัสกับเชื้อสเตรปโธรทในปากคุณแล้ว ถ้าไม่เปลี่ยนจะเสี่ยงต่อการติดเชื้อซ้ำอีกหลังจากหายได้ ควรล้างเครื่องใช้ในครัว แก้ว และสิ่งของอื่นๆ ที่สัมผัสกับปากด้วยน้ำร้อนผสมสบู่ เพื่อฆ่าเชื้อแบคทีเรียสเตรปโธรทที่อยู่บนนั้น วิธีนี้รวมถึงปลอกหมอนและผ้าปูที่นอนซึ่งอยู่ใกล้ปากคุณขณะป่วยด้วย ใช้ผงซักฟอกและซักด้วยน้ำร้อน ถ้าอาการเจ็บคอทำให้คุณไอ ควรปิดปากทุกครั้งด้วยมือ แขนเสื้อ หรือกระดาษทิชชู่ เพื่อลดโอกาสแพร่เชื้อไปสู่คนอื่น เสร็จแล้วอย่าลืมล้างมือด้วย นอกจากจะต้องทำความสะอาดสิ่งของแล้ว คุณควรเลี่ยงการใช้ของร่วมกับผู้อื่นขณะเป็นโรค เช่น แก้ว ระหว่างที่รอผลตรวจเพาะเชื้อเพื่อสรุปอาการ (หรือรอให้ยาปฏิชีวนะทำงาน) คุณสามารถใช้วิธีอื่นช่วยบรรเทาอาการเจ็บคอได้ ยาแก้ปวดสามารถบรรเทาอาการเจ็บคอและลดไข้ที่มาพร้อมโรคสเตรปโธรทได้ด้วย ยาแก้ปวดที่มีขายทั่วไป เช่น ไอบูโพรเฟน (ibuprofen) อย่างแอดวิล (Advil) และอะเซตามีโนเฟน (acetaminophen) หรือพาราเซตามอลอย่างไทลินอล (Tylenol) หลีกเลี่ยงการใช้ยาแอสไพรินในเด็กอายุต่ำกว่า 18 ปี เพราะอาจเสี่ยงต่อการเป็นโรคไรย์ซินโดรม (Reye syndrome) ซึ่งร้ายแรงมาก ทำให้เกิดอาการชัก หมดสติ หรือสมองถูกทำลายได้ ต้มน้ำอุ่น 8 ออนซ์และใส่เกลือลงไป ¼ ช้อนชา คนให้เข้ากัน กลั้วในลำคอ 1 นาทีแล้วบ้วนทิ้ง  วิธีนี้ช่วยบรรเทาอาการเจ็บคอ และทำได้หลายครั้งเท่าที่ต้องการโดยไม่เป็นอันตราย วิธีนี้ยังปลอดภัยสำหรับเด็กเล็กด้วย อย่างไรก็ตาม ควรแน่ใจว่าเด็กโตพอที่จะกลั้วคอได้โดยไม่สำลักหรือกลืนน้ำเกลือลงไป การนอนหลับเป็นการให้เวลาและพลังงานแก่ระบบภูมิคุ้มกันเพื่อใช้ต่อสู้กับแบคทีเรียโดยมียาปฏิชีวนะเป็นตัวช่วย พยายามนอนเพิ่ม 4-5 ชั่วโมงระหว่างวัน และนอนหลับอีก 8 ชั่วโมงนอนกลางคืน อย่าเปิดพัดลมจ่อเพราะอาจทำให้เสมหะไหลลงคอ ซึ่งจะยิ่งทำให้อาการเจ็บคอแย่ลง นอกจากจะป้องกันการเกิดภาวะขาดน้ำแล้ว การดื่มน้ำเยอะๆ ยังช่วยรักษาความชุ่มชื้นในลำคอ ซึ่งจะช่วยบรรเทาความเจ็บปวดเวลากลืนด้วย  ปริมาณที่แนะนำแตกต่างกันไปตามแต่ละเพศ โดยทั่วไป ผู้ชายควรดื่มน้ำให้ได้วันละประมาณ 13 แก้ว (3 ลิตร) ส่วนผู้หญิงควรดื่มให้ได้วันละ 9 แก้ว (2.2 ลิตร)  บางคนอาจรู้สึกว่าน้ำอุ่นจะช่วยได้มากกว่า แต่บางคนก็ชอบน้ำเย็น ถ้าชอบน้ำอุ่น จะลองดื่มน้ำซุปหรือชาเขียวใส่น้ำผึ้งก็ได้ แต่ถ้าชอบน้ำเย็น ก็กินไอศกรีมหวานเย็นเพื่อช่วยบรรเทาอาการชั่วคราวได้ ชิ้นขนมปังหยาบๆ หรืออาหารแข็งๆ มีแต่จะทำให้ยิ่งระคายคอ หากมีอาการเจ็บคอมากๆ ควรกินอาหารนิ่มๆ จะดีกว่า โยเกิร์ต ไข่ต้ม ซุป ฯลฯ จะทำให้ระคายเคืองคอน้อยกว่า  นอกจากการหลีกเลี่ยงอาหารแห้งๆ แข็งๆ แล้ว ยังควรหลีกเลี่ยงอาหารรสเผ็ด หรืออะไรที่มีฤทธิ์เป็นกรดอย่างน้ำส้มคั้นด้วย  โยเกิร์ตโพรไบโอติกที่มีจุลินทรีย์มีชีวิตนั้นเป็นตัวเลือกที่ดี เพราะยาปฏิชีวนะจะไปทำลายแบคทีเรียดีบางส่วนในร่างกายคุณด้วย โยเกิร์ตชนิดนี้จะช่วยคืนสมดุลให้ร่างกายได้เร็วขึ้น นอกจากดื่มน้ำแล้ว การใช้เครื่องทำความชื้นก็เป็นอีกทางที่จะช่วยคงความชุ่มชื้นในลำคอเพื่อลดความเจ็บปวดเวลากลืน นี่เป็นทางเลือกที่ดีโดยเฉพาะเวลานอนหลับและงีบระหว่างวัน มันจะช่วยไม่ให้ตื่นมาแล้วเจ็บคอกว่าเดิม  อย่าลืมทำความสะอาดเครื่องทำความชื้นทุกวัน เพราะสภาพแวดล้อมที่ชื้นๆ นั้นเหมาะแก่การแพร่พันธุ์ของแบคทีเรีย ทำความสะอาดตามคำแนะนำการบำรุงรักษาจากผู้ผลิต ถ้าคุณไม่มีเครื่องทำไอน้ำหรือเครื่องทำความชื้น คุณสามารถวางชามใส่น้ำหลายๆ ใบไว้ในห้องแทนได้ เพราะน้ำจะค่อยๆ ระเหยและเพิ่มความชื้นในอากาศ ลูกอมที่เป็นยานี้จะช่วยบรรเทาอาการเจ็บคอได้ หากลูกคุณเป็นโรคสเตรปโธรท ควรแน่ใจว่าเด็กโตพอที่จะอมยาอมได้โดยไม่สำลัก สเปรย์พ่นคอที่มีส่วนผสมเดียวกับยาอมแก้เจ็บคอก็มีขายเช่นกัน สารก่อระคายอย่างมลพิษทางอากาศและควันบุหรี่อาจทำให้คออักเสบได้ ซึ่งจะทำให้อาการเจ็บคอแย่ลง ถ้าคุณเป็นคนสูบบุหรี่ ควรงดสูบขณะรักษาตัว (และควรเลิกสูบด้วย) และการหลีกเลี่ยงการสูดดมควันบุหรี่ก็ช่วยไม่ให้เจ็บคอมากขึ้นกว่าเดิม
รู้จักอาการของโรคสเตรปโธรท. ไปพบแพทย์. เข้ารับการตรวจวินิจฉัย. เริ่มกินยาปฏิชีวนะ. กินยาปฏิชีวนะให้ครบตามแพทย์สั่ง. ล้างมือด้วยน้ำอุ่นและสบู่บ่อยๆ. เปลี่ยนแปรงสีฟัน. ล้างสิ่งของเครื่องใช้ด้วยน้ำร้อนผสมสบู่. ปิดปากเวลาไอหรือจาม. ไม่ใช้ของร่วมกับผู้อื่น. ซื้อยาแก้ปวดมากิน. กลั้วคอด้วยน้ำเกลืออุ่นๆ. นอนพักผ่อน. ดื่มน้ำเยอะๆ. กินอาหารอ่อนๆ. ใช้เครื่องทำความชื้น. อมยาอมสมุนไพรแก้ไอ. หลีกเลี่ยงสิ่งที่ทำให้ระคายเคืองคอ.
https://www.wikihow.com/Get-over-Strep-Throat-Quickly https://www.wikihow.com/Get-over-Strep-Throat-Quickly https://www.wikihow.com/Get-over-Strep-Throat-Quickly
Treating Strep Throat Preventing the Spread of Strep Throat Soothing Strep Throat Discomfort